open-index/open-wikipedia-markdown huggingface dataset:
GP2X Wiz

GP2X Wiz je open-source, na Linuxe postavená prenosná herná konzola a multimediálny prehrávač vytvorený firmou GamePark Holdings z Južnej Kórei. Je nasledovníkom GP2X, prvého handheldu od GamePark Holdings.

## Hardware

### Špecifikácie
* Čipová sada: MagicEyes Pollux System-on-a-Chip
* CPU: 533MHz ARM9 3D Accelerator
* NAND Flash ROM: 1 GB
* RAM: SDRAM 64 MB
* Operačný systém: GNU/postavený na OS Linux
* Úložisko: SD karta (s podporou SDHC)
* Pripojenie k PC: USB 2.0 High Speed
* USB Host: USB 2.0
* Napájanie: Interná lítium-polymérová batéria s kapacitou 2000 mAh
* Displej: 320×240, uhlopriečka 2.8 palca, dotykový displej
* Mikrofónny vstup
* Fyzické rozmery: šírka 121 mm, výška 61 mm, hĺbka 18 mm
* Hmotnosť: 98 g (bez batérie), 136 g (s batériou)

## Pozri aj
* GP32 
* GP2X

Kategória:Herné konzoly
Pauza (rétorika)

**Pauza** je v rétorike (jazykovede) prestávka v reči. Ide najmä o umeleckú pauzu. Sugestívnemu využívaniu pauzy napomáha najmä sustencia, návestie, dubitácia a rečnícka otázka.

## Sustencia
Je prerušenie výpovede s cieľom dosiahnuť  po prerušení opačný význam. 
*príklad: *Ja by som vás tiež rád odmenil – ale palicou.*

## Návestie
Zámerne konštruovaná replika na vzbudenie zvýšenej pozornosti poslucháčov.
*príklad: *Budete prekvapení, čo vám teraz poviem.*

## Dubitácia
Dramatizujúca otázka a funkčná hra predstierajúca pochybnosť a akoby nerozhodnosť rečníka. Cieľom je zvýšiť pozornosť poslucháčov a vzbudiť ich záujem o danú vec.
*príklad: *Kde hľadať skutočného vinníka ?*

Kategória:Štylistické prostriedky
Horniaky

**Horniaky**  môžu byť:
* (vzhľadom na referenčný kraj) relatívne vyššie položený kraj, územie obývané horniakmi , pozri horniaci
* severné kraje Slovenska
* historicky: Horná zem

## Referencie
Tautológia

**Tautológia** môže byť:
* v matematickej logike: výrok, výraz alebo formula logického kalkulu, ktorá je pravdivá pri akýchkoľvek významoch pravdivosti ich premenných, synonymum: totožnostno-pravdivý výrok, pozri totožnostno-pravdivý výrok
* v tradičnej logike: definícia, v ktorej sa v definiense jednoducho inými slovami opakuje to, čo sa myslí v definiende, pozri tautológia (tradičná logika)
* v lingvistike a rétorike: opakovanie toho istého výrazu s úmyslom sugestívnejšie poukázať na niečo, pozri tautológia (rétorika)
Pauza

**Pauza** môže byť:
*prestávka
*v jazykovede a rátorike: prestávka v reči, pozri pauza (rétorika)
*v literatúre: pomlka nezastavujúca rytmický prúd verša, pozri pauza (verš)
*v hudbe: 
**pomlka v speve, pozri pauza (spev)
**pomlčka (hudba)
*v technickom slangu: kópia technického výkresu na pauzovacom papieri, pozri pauza (kópia)
*v maliarstve: prenos prípravnej kresby z kartónu na podklad, pozri pauza (maliarstvo)
*v astronómii: prechodná atmosférická vrstva, pozri pauza (astronómia)
Bánovčanka (dychová hudba)

**Bánovčanka** je slovenský mládežnícky dychový orchester.

## História vzniku orchestra
Bánovčanka vznikla v roku 1995, keď členovia dychovky Kesanka sa v kapele rozhodli hudobne vychovávať mládež ako pokračovateľov tradície dychovej hudby. Vedenie ZUŠ v Nových Zámkoch počas pôsobenia riaditeľky Hildegardy Palackovej sa rozhodlo a schválilo o vytvorení pobočky ZUŠ v obci Bánov.
Učiteľom sa stal člen dychovej hudby Kesanka Štefan Petráš. Ďalšími učiteľmi sa stali Jozef Kozár a Dušan Palacka, títo však už vyučovali externe. V pobočke pedagogicky spolupracovali aj ďalší hudobníci z Kesanky – Miroslav Jenei a Igor Brezík.

V roku 2000 na poste vedúceho Jozef Kozár vystriedal Štefana Petráša.

## Vystúpenia a úspechy
V roku 1998 vystúpila Bánovčanka v televízii v relácii *Kamera M*. V roku 2000 získal orchester strieborné miesto v Celoštátnej súťaži detských a mládežníckych dychoviek v meste Svit. V roku 2001 orchester vystúpil v maďarskej obci Törökbálint na Medzinárodnom festivale dychových hudieb.

## Súčasní členovia
* Jozef Kozár – umelecký vedúci a dirigent
* Monika Vaneková  – flauta
* Michal Dibus – flauta
* Martin Melišek – B klarinet 
* Lenka Cviková – B klarinet
* Magdaléna Čeriová  – B klarinet
* Adriana Malíková –  Es Alt saxofón 
* Zuzana Kozárová – B Tenor saxofón 
* Žofia Vaneková – B Tenor saxofón 
* Andrej Kozár –  krídlovka 
* Lenka Palacková –  krídlovka 
* František Moravčík –  krídlovka 
* Martina Čelková –  krídlovka  
* Ján Vittek – tenor
* Marek Jurík – barytón
* Tomáš Poročák –  1. trúbka 
* Ľubomír Gregor –  2. trúbka
* Lucia Remiášová – sprievodná trúbka
* Marek Kavulek – sprievodná trúbka
* Martin Kavulek –  basová trúbka
* Ondrej Melišek – tuba
* Michal Kozár – bicie
* Marián Palacka – bicie

## Diskografia
* 2003 *Mladí odkazujú mladým* – vydala Kesanka, MC, CD

## Pozri aj
* Dychová hudba
* Orchester
* Zoznam slovenských dychových kapiel a orchestrov

## Externé odkazy
* Oficiálne stránky - www.banovcanka.sk 

Bánovčanka
Elasticita dopytu

**Elasticita dopytu** alebo **pružnosť dopytu** je elasticita premennej dopyt vo vzťahu k premennej (nejaký) faktor dopytu, teda citlivosť reakcie dopytu na zmenu nejakého faktoru ovplyvňujúceho veľkosť dopytu (napr. cena daného statku, príjem spotrebiteľa, cena iného statku, očakávaný cenový vývoj, počet spotrebiteľov, preferencie spotrebiteľov a podobne).

Nasleduje niekoľko príkladov:
*cenová elasticita dopytu
*príjmová elasticita dopytu
*krížová elasticita dopytu

Kategória:Marketing
Kategória:Mikroekonómia
Eva Repková

**Eva Repková** (* 16. január 1975, Stará Ľubovňa) je slovenská šachová veľmajsterka (WGM) a zároveň medzinárodný majster (IM mužov). Na šampionáte ČSFR žien 1990 bola druhá, 1991 prvá. Na majstrovstvách sveta junioriek do 18 r. v Bratislave 1993 druhá, o dva roky v Halle 3.-6. do 20 r. Na ženských olympiádach ešte stihla reprezentovať ČSFR v Manile 1992, v období 1994-1996 reprezentovala Slovensko. Koncom r. 1996 sa vydala za libanonského šachistu a podnikateľa a v r. 1997 s ním odišla do jeho vlasti. Po rozpade manželstva sa začiatkom milénia vrátila na Slovensko so synom Christopherom a stala sa znova oporou našej ženskej reprezentácie na olympiádach od r. 2004 podnes. Opäť sa vydala za šachistu z cudziny, majstra FIDE Erica Petersona z USA. Ten sa presťahoval na Slovensko, posilnil východoslovenský šach (s manželkou hrajú za Kežmarok) a podniká so švagrom Mariánom Repkom. Syn Christopher Repka sa už prepracoval do slovenskej seniorskej reprezentácie.

Eva Repková vyhrala napr. chorvátske turnaje: Rijeka 2003, Punat 2003, Malinska 2005. V roku 2004 dosiahla rating 2411, v septembri 2010 mala svoj vôbec najvyšší: 2447, čím sa prepracovala do svetovej ženskej päťdesiatky. Reprezentovala Česko-Slovensko a Slovensko aj na ME družstiev žien a na Mitrope.

## Externé odkazy
* Ženské olympiády Evy Repkovej
* Majstrovstvá Európy družstiev Evy Repkovej

Kategória:Česko-slovenskí šachisti
Kategória:Slovenskí šachisti
Kategória:Libanonskí šachisti
Kategória:Osobnosti zo Starej Ľubovne
Cenová elasticita dopytu

**Cenová elasticita dopytu** alebo **cenová pružnosť dopytu** je elasticita dopytu, pri ktorej je faktorom dopytu cena. Meria sa pomocou **koeficientu cenovej elasticity (pružnosti) dopytu**, čo je vzájomný pomer (alebo absolútna hodnota vzájomného pomeru) relatívnej (čiže percentuálnej) infinitezimálnej/neobmedzenej zmeny dopytovaného množstva a relatívnej infinitezimálnej zmeny ceny statku. 

Pri väčšine tovarov je cenová elasticita dopytu záporná, pretože s rastúcou cenou klesá dopyt a naopak. Pre analytické účely sa preto vo vyššie uvedenej definícii používa absolútna hodnota, aby sa dosiahol ako výsledok kladné číslo. 

## Štandardný vzorec
Koeficient cenovej elasticity dopytu je podľa vyššie uvedenej definície (P je cena, Q je množstvo):
E_{Q,P}=-\frac{\partial Q}{\partial P}\cdot\frac{P1+P2}{Q1+Q2}

## Zjednodušenie pre diskrétne veličiny
Percentuálnu zmenu množstva je možné zapísať 
\%_Q=\frac{Q_2-Q_1}{\frac{1}{2}(Q_1+Q_2)}\times100
kde Q_1 vyjadruje pôvodne skúmané množstvo a Q_2 vyjadruje objem množstva po zmene ceny. 

Podobne sa odvodí percentuálna zmena ceny
\%_P=\frac{P_2-P_1}{\frac{1}{2}(P_1+P_2)}\times100

Koeficient cenovej elasticity dopytu sa označuje E_{Q,P} a je to pomer už uvedených percentuálnych zmien. Úpravami dospejeme na tvar
E_{Q,P}=\left|\frac{Q_2-Q_1}{P_2-P_1}\cdot\frac{P_1+P_2}{Q_1+Q_2}\right|

## Druhy podľa veľkosti
Cenovú elasticitu dopytu rozlišujeme aj podľa veľkosti koeficientu. Tieto vlastnosti sú zhrnuté v nasledovnej tabuľke, kde pod E_{Q,P} sa chápe už absolútna hodnota koeficientu:

## Príklad
Firma X vyrába ekologické produkty z recyklovaných materiálov. Dopyt po jej produktoch opisuje funkcia Q(P)=(500-P)^2. Vypočítajte cenovú elasticitu dopytu pre P=150
Údaje dosadíme do rovnice pre cenovú elasticitu dopytu v diferenciálnom tvare:
E_{Q,P}=-\frac{\partial (500-P)^2}{\partial P}\cdot\frac{P}{(500-P)^2}=-(2\cdot150-1000)\cdot\frac{150}{(500-150)^2}\approx0,857
Koeficient elasticity je menší ako 1, teda hovoríme o málo elastickom dopyte.

Kategória:Mikroekonómia
Kategória:Marketing
Príjmová elasticita dopytu

**Príjmová elasticita dopytu** (iné názvy: **dôchodková elasticita dopytu, príjmová/dôchodková pružnosť dopytu**) je elasticita dopytu, pri ktorej je faktorom dopytu príjem spotrebiteľa. Meria sa pomocou koeficientu príjmovej elasticity dopytu, čo je vzájomný pomer relatívnej (čiže percentuálnej) infinitezimálnej zmeny dopytovaného množstva a relatívnej  infinitezimálnej zmeny príjmu spotrebiteľa. Príjmová elasticita alebo dôchodková elasticita teda už nevyjadruje vzťah zmeny ceny tovaru a objemu dopytu, ale vzťah zmeny príjmu spotrebiteľa a objemu dopytu. 

Rovnica má potom podobu
E_{Q,M}=\frac{\partial Q}{\partial M}\cdot\frac{M}{Q}
alebo zjednodušene pre diskrétne hodnoty:
E_{Q,M}=\frac{Q_1-Q_2}{M_1-M_2}\cdot\frac{M_1+M_2}{Q_1+Q_2}

Z hodnoty koeficientu príjmovej elasticity je možné odvodiť nasledovné skutočnosti:

Kategória:Marketing
Kategória:Mikroekonómia
Krížová elasticita dopytu

**Krížová elasticita dopytu** alebo **krížová pružnosť dopytu** je elasticita dopytu, pri ktorej je faktorom dopytu cena iného statku. Meria sa pomocou **koeficientu krížovej elasticity dopytu**, čo je vzájomný pomer relatívnej (čiže percentuálnej) infinitezimálnej zmeny dopytovaného množstva statku a relatívnej infinitezimálnej zmeny ceny iného statku. 

Krížová elasticita teda vyjadruje reakciu dopytu po tovare X, pri zmene ceny iného tovaru Y. Je zrejmé, že ak vzrastie cena tovaru Y a vzrastie aj objem dopytu po tovare X, potom ide o nahraditeľné statky, tzv. substitúty. Pre ilustráciu, ak vzrastie cena počítačových zostáv, tak stúpne dopyt po prenosných počítačoch. Ide o tovary s približne rovnakou mierou užitočnosti a možno ich nahradiť. Teda so zvýšením ceny počítačových zostáv vzrastie objem predaných prenosných počítačov. Iný prípad nastáva, keď vzrastie cena tovaru Y a klesne dopyt po tovare X. V tomto prípade ide o doplnkové tovary, tzv. komplementy. Napríklad, ak vzrastie cena klávesníc, tak klesne objem predaných stolných počítačov, pretože klávesnica je nevyhnutným doplnkom počítača. 

Matematické vyjadrenie je
E_{Q_x,P_y}=\frac{\partial Q_x}{\partial P_y}\cdot\frac{P_y}{Q_x}

Kategória:Marketing
Kategória:Mikroekonómia
Pružnosť (ekonómia)

**Pružnosť** alebo **elasticita** je pomer relatívnej infinitezimálnej zmeny závislej premennej (y) k relatívnej infinitezimálnej zmene nezávislej premennej (x). 

Majme funkciu y = f(x_1, x_2, \dots, x_n)\,, pričom i=1-n. Potom je **x<sub>i</sub>-ová pružnosť (elasticita) y-u** definovaná ako:  
\varepsilon_{y,x_i} = \lim_{\Delta x_i\rarr0} \frac{\Delta y/y}{\Delta x_i / x_i} = \frac{\partial y/y}{\partial x_i/x_i} = \frac{x_i}{y} \frac{\partial y}{\partial x_i}

pričom \partial je infinitezimálna zmena.

Príklady: 
*elasticita dopytu (napríklad cenová elasticita dopytu)
*elasticita ponuky (napríklad cenová elasticita ponuky)
*úroková elasticita

Kategória:Marketing
Kategória:Mikroekonómia
Európska chemická agentúra

náhľad

**Európska chemická agentúra (ECHA)** je agentúra Európskej únie, ktorá sídli v Helsinkách a bude riadiť registráciu, hodnotenie, autorizáciu a obmedzovanie chemických látok. 

Agentúra bude tiež poskytovať informácie o chemických látkach a odborné poradenstvo. Prvých 12 mesiacov ECHA budovala svoje organizačné štruktúry, od 1. júna 2008 sa zaoberá pre-registráciami chemických látok.

## Kandidátsky zoznam nebezpečných látok

28. októbra 2008 ECHA zverejnila oficiálny zoznam 15 kandidátskych nebezpečných chemikálií, ktoré budú podliehať autorizácii v podla smernice REACH. ,  Ide o látky, ktoré sú rakovinotvorné, perzistentné, bioakumulatívne, toxické alebo reprotoxické, napríklad o niektoré ftaláty (DEHP, DBP, BBP) alebo hexabromcyklododekan (HBCD). V júni 2009 ECHA odporúčala 7 prioritných látok k autorizácii.

## Referencie


## Pozri aj
* REACH

## Externé odkazy
* Oficiálna stránka ECHA 

Kategória:Inštitúcie Európskej únie
Kategória:Agentúry Európskej únie
Fermáta (album)

***Fermáta*** je prvý štúdiový album slovenskej jazz rockovej skupiny Fermáta z roku 1975. Album v roku 1976 vyšiel s odlišným obalom v nemeckom hudobnom vydavateľstve Jupiter Records.

## Zoznam skladieb
# „Rumunská rapsódia“ – 5:52
# „Perpetuum II“ – 10:27
# „Postavím si vodu na čaj“ – 4:20
# „Valčík pre krstnú mamu“ – 7:03
# „Perpetuum III“ – 11:47

## Autorstvo
Hudba: 
* František Griglák (2, 5)
* Tomáš Berka (4)
* George Enescu, František Griglák (1)
* František Griglák, Tomáš Berka (3)

## Zostava
*František Griglák – gitara
*Tomáš Berka – klávesové nástroje
*Anton Jaro – basová gitara, perkusie
*Peter Szapu – bicie nástroje, perkusie

## Výroba
* Nahrávka: štúdio Opusu, Hlohovec
* Hudobná réžia: Igor Boháček
* Zvuková réžia: Juraj Filo
* Technická spolupráca: Ján Hruška, Kazimír Kylheku
* Zodpovedný redaktor: Štefan Danko
* Návrh obalu: Milan Hrčka
* Doslov: Igor Wasserberger
* Vydavateľstvo: Opus

## Pozri aj
* Súborná reedícia albumov skupiny Fermata

Kategória:Albumy skupiny Fermáta
Kategória:Hudobné albumy z 1975
Čas

**Čas** môže byť:
* všeobecne:
** trvanie všetkého bytia a diania merané jednotkami
** vymedzený/stanovený časový úsek
** termín
** obdobie roka alebo dňa
** počasie
* vo fyzike: čas (fyzika)
* odborne: spôsob určovania časových jednotiek, napríklad letný čas
* vo filozofii: dimenzia vystihujúca trvanie, plynutie bytia, pozri čas (filozofia)
* v gramatike: gramatická kategória resp. tvary na jej vyjadrenie, pozri gramatická kategória času
* v práve: pozri čas (právo)
* v literatúre:
** noviny Demokratickej strany v rokoch 1944, 1945 – 1948 a 1990 – 1991, pozri Čas (slovenské noviny)
** české periodikum v rokoch 1887 – 1915, pozri Čas (české periodikum)
* v liturgike: modlitba z denného okruhu bohoslužieb v gréckokatolíckej a pravoslávnej cirkvi, pozri hodinky (modlitba)

## Referencie
Čas (filozofia)

**Čas** je dimenzia vystihujúca plynutie, trvanie bytia.

## Názory na čas
### Aristoteles
Čas je podľa Aristotela podmienka pohybu. Je to miera pohybu podľa zásady "predtým a potom". Miera všetkého pohybu, ktorá sa orientuje podľa pohybu planét. Čas je tam, kde je skôr a neskôr. Tak ako sa priestor viaže na skutočné bytie vecí tak sa zasa čas viaže na jeho pohyb: čas je niečím na pohybe.
### Antický atomizmus
Podľa antického atomizmu čas a pohyb považovali atomisti za zložený z atómov, a to asi pretože presun musel u nich znamenať vždy vlastne preskok z jednej elementárnej pozície do druhej, čo vedie k pojmu elementárneho časového intervalu (nemožno rozoznať menší časový interval ako
ten, v ktorom sa odohrá jediný taký preskok) a k pojmu maximálnej rýchlosti (tej, ktorou sa pohybuje teliesko, ktoré v každom nasledujúcom okamihu prechádza ďalším a ďalším priestorovým elementom, zatiaľ čo všetky ostatné stupne rýchlosti znamenajú zotrvávavnie v nasledujúcich elementoch počas
viacerých časových elementov).
### Fyzika
Čas je vo fyzike charakteristika hmotných objektov určujúca následnosť udalostí.
### Kant
Čas je podľa Kanta apriórna nazeracia forma, čisto formálna podmienka poznania, ktoré zabezpečuje jeho všeobecnosť a nevyhnutnosť. Čas je čistým obrazom všetkých predmetov zmyslov vôbec.

## Pozri aj
* Svetový čas

## Iné projekty

## Externé odkazy
* 
Kategória:Filozofické koncepty
Pieseň z hôľ

***Pieseň z hôľ*** je druhý štúdiový album slovenskej jazz rockovej skupiny Fermáta z roku 1976. Album nesie podtitul v angličtine *Song From Ridges*.

## Zoznam skladieb
# „Pieseň z hôľ“ – 11:07
# „Svadba na medvedej lúke“ – 4:15
# „Posledný jarmok v Radvani“ – 4:31
# „Priadky“ – 7:37
# „Dolu Váhom“ – 2:20
# „Vo Zvolene zvony zvonia“ – 10:10

## Autorstvo
Hudba:
* František Griglák (1, 3, 5)
* Tomáš Berka (4, 6)
* Tomáš Berka, Anton Jaro, Cyril Zeleňák (2)

## Zostava
* František Griglák – gitara, klávesové nástroje, sprievodné vokály
* Tomáš Berka – klávesové nástroje, perkusie
* Anton Jaro – basová gitara
* Cyril Zeleňák – bicie nástroje, perkusie

## Hosťujúci hráči
* Milan Tedla – viola, drumbľa

## Výroba
* Hudobná réžia: Ján Lauko
* Zvuková réžia: Juraj Filo
* Zodpovedný redaktor: Štefan Danko
* Návrh obalu: Rastislav Majdlen
* Fotografie: Tibor Borský
* Doslov: Igor Wasserberger
* Vydavateľstvo: Opus

## Pozri aj
* Súborná reedícia albumov skupiny Fermata

Kategória:Hudobné albumy z 1976
Kategória:Albumy skupiny Fermáta
Typológia (teológia)

**Typológia** je v kresťanskej teológií učenie o súlade Starého a Nového zákona (*Concordia veteris et novi testamenti*). Podľa toho sú udalosti v Starom zákone prorockými poukazmi na Nový zákon. Preto sa vo výtvarnom umení s obľubou znázorňovali oproti sebe 12 proroci a 12 apoštolovia, Eliáš na ohnivom voze oproti Nanebovstúpeniu Krista.

Kategória:Kresťanská filozofia
Malý princ (kniha)

***Malý princ*** () je najznámejšie dielo francúzskeho spisovateľa a pilota Antoineho de Saint-Exupéryho. Je to najslávnejší rozprávkový príbeh modernej literatúry. V knihe je mnoho metafor a prirovnaní. Je možné tu nájsť myšlienky, ktoré autor konkrétne vyjadril v Zemi ľudí. Kniha rozpráva príbeh pilota, samotného autora, ktorý stroskotá na Sahare a tam sa stretáva s Malým princom, ktorý prišiel z ďalekej planétky.

Kniha obsahuje aj kresby autora, ktoré sú reprodukované vo väčšine vydaní. Kniha bola preložená do viac ako 180 jazykov a dialektov. Predalo sa celosvetovo viac ako 80 miliónov kópií. Patrí medzi 50 najpredávanejších kníh. Malý princ bol spracovaný v niekoľkých adaptáciách vo filmovom muzikáli od Lernera Loeweho, dve opery a jeden animovaný seriál. Malý princ je často knihou pre začiatočníkov pri štúdiu francúzskeho jazyka.

## Referencie

## Iné projekty

Kategória:Knihy z 1943
Kategória:Knihy Antoine de Saint-Exupéryho
Kategória:Sfilmované knihy
Lina Stančiūtėová

**Lina Stančiūtėová** (, * 7. február 1986, Vilnius, Litva) je súčasná litovská profesionálna tenistka.

## Externé odkazy

Kategória:Litovskí tenisti
Kategória:Osobnosti z Vilniusu
George Grosz

**George Grosz** (* 26. júl 1893 – † 6. júl 1959) bol nemecký umelec, známy hlavne svojimi karikatúry berlínskeho života z 20. roky 20. storočia. V roku 1932 emigroval do Spojených štátov.

## Iné projekty

Kategória:Narodenia v 1893
Kategória:Úmrtia v 1959
Kategória:Dadaizmus
Kategória:Expresionizmus
Kategória:Moderní maliari
Kategória:Nemeckí maliari
Kategória:Predstavitelia dadaizmu
Kategória:Nemeckí grafici
Anna Alexandrovna Lapuščenkovová

**Anna Alexandrovna Lapuščenkovová**,  (* 24. október 1986, Rusko) je súčasná ruská profesionálna tenistka. 

## Externé odkazy

Kategória:Narodenia v 1986
Kategória:Ruskí tenisti
Kategória:Osobnosti z Moskvy
Miriam Makebová

**Miriam Makeba** (* 4. marec 1932, Prospect Township, Juhoafrická republika – † 10. november 2008, Castel Volturno, Taliansko) bola juhoafrická speváčka známa tiež ako *Mama Afrika*.

Medzinárodnú popularitu si získala roku 1959 počas turné juhoafrickej skupiny Manhattan Brothers v USA. Roku 1965 bola prvá speváčka čiernej pleti, ktorá získala Grammy (spolu s Harrym Belafontom).

## Diskografia
* *Miriam Makeba*, 1960 - RCA LSP2267
* *The Many Voices Of Miriam Makeba*, 1960 - Kapp KL1274
* *The World Of Miriam Makeba*, 1963 - RCA LSP2750
* *The Voice of Africa*, 1964 - RCA LSP2845
* *Makeba Sings*, 1965 - RCA LSP3321
* *An Evening With Belafonte/Makeba* (s Harry Belafontem), 1965 - RCA LSP3420
* *The Magic of Makeba*, 1965 - RCA LSP3512
* *The Magnificient Miriam Makeba*, 1966 - Mercury 134016
* *All About Miriam*: 1966 - Mercury 134029
* *Miriam Makeba In Concert!*, 1967 - Reprise RS6253
* *Pata Pata*, 1967 - Reprise RS6274
* *Makeba!*, 1968 - Reprise RS6310
* *Live in Tokyo*, 1968 - Reprise SJET8082
* *Keep Me In Mind*, 1970 - Reprise RS6381
* *A Promise*, 1974 - RCA YSPL1-544
* *Live In Conakry - Appel A L'Afrique*, 1974 - Sonodisc SLP22
* *Miriam Makeba & Bongi*, 1975 - Sonodisc SLP48
* *Live in Paris*, 1977 - CD6508
* *Country Girl*, 1978 - Sonodisc ESP165518
* *Comme Une Symphonie d'Amour*, 1979
* *Sangoma*, 1988 - WB 925673-1
* *Welela*, 1989 - Gallo CDGSP3084
* *Eyes On Tomorrow*, 1991 - Gallo CDGSP3086
* *Sing Me A Song*, 1993 - CDS12702
* *Homeland*, 2000 - Putumayo PUTU1642
* *Live at Berns Salonger, Stockholm, Sweden, 1966*, 2003 - Gallo Music GWVCD-49
* *Reflecting*, 2004 - Gallo Music GWVCD-51
* *Makeba Forever*, 2006 - gallo Music CDGURB-082

## Referencie


## Externé odkazy
* Oficiálna stránka 
* Miriam Makeba  diskografia 
* Mama Africa meets the kwaito generation 

Kategória:Juhoafrické speváčky
Kategória:Držitelia ceny Grammy
Reverenda

**Reverenda** (iné názvy: **klerika**, **sutana**) je dlhý odev siahajúci od krku až po členky určený pre bohoslovcov, kňazov a biskupov katolíckej cirkvi.

## Druhy
[náhľad|[pápež Ján Pavol II. a biskup Antônio Felippe da Cunha vo svojich reverendách]]
Reverendy sú farebne a strihovo odlíšené podľa hodnosti. V rímskokatolíckej cirkvi:
* Bohoslovci/diakoni majú reverendu čiernej farby doplnenú gombíkmi. Nosia ju bohoslovci od toho ročníka, od ktorého určí diecézny biskup.
* Kňazi používajú čiernu reverendu; na Slovensku ju dopĺňa pelerína okolo krku, ktorá sa v iných krajinách udeľuje iba doktorom teológie.
* Monsignorská reverenda je:
** pre kaplánov Jeho Svätosti rovnaká ako pre kňazov, ale s fialovým lemovaním a hodvábnym pásom;
** pre apoštolských protonotárov a prelátov Jeho Svätosti rovnaká ako pre biskupov nižšie, ale biret v chórovom odeve je čierny a preláti J. S. nemôžu nosiť hodvábny plášť.
* Biskupská reverenda je:
** čierna s červeným hodvábnym lemovaním (gombíky, obruby a švy), fialovým hodvábnym pásom so strapcami a dobrovoľnou pelerínou s fialovým lemovaním; nosí sa s pektorálom (náprsným krížom), pileolou a biskupským prsteňom; môže sa nosiť s fialovými ponožkami, čiernym plsteným klobúkom so šnúrou a strapcami zelenej farby, plášťom z fialového hodvábu (*ferraiolo*) a čiernym plášťom (prípadne s pelerínou);
** s chórovým odevom sa používa reverenda fialovej farby s fialovým hodvábnym pásom so strapcami; používa sa s ľanovou rochetou, ďalej mozetou, pileolou, biretom a ponožkami (všetko fialovej farby), pektorálom na zelenej šnúre a čiernymi topánkami; pri slávnostnejších príležitostiach sa môže použiť aj veľká kappa fialovej farby (*cappa magna*).
* Kardinálska reverenda je:
** rovnaká ako biskupská, ale všetko, čo je pre biskupov fialovej farby, je pre kardinálov červené; okrem toho sú pás, pileola a plášť z ripsového hodvábu;
** chórový odev je rovnaký ako biskupský okrem farby (všetko fialové je pre kardinálov červené) a toho, že biret nemá brmbolec a je z ripsového hodvábu.
* Pápež používa reverendu bielej farby s bielymi gombíkmi a pelerínou okolo krku. Okolo pásu má cingulum, na ktorom je vyšitý jeho pontifikálny erb. Emeritný pápež Benedikt XVI. používal taktiež bielu reverendu, avšak na znak jeho emeritného postavenia nosil reverendu bez peleríny a cingula (nakoľko pelerína je naviazaná na úrad, ktorého len aktívni nositelia sú oprávnení ju mať).

## Referencie

Kategória:Náboženstvo
Kategória:Liturgický odev
Suchý (vrch v Malej Fatre)

**Suchý** () je vrch v južnej časti Krivánskej Malej Fatry. Leží približne  severne od Vrútok. Lokalitou prechádza Medzinárodná diaľková turistická trasa E3.

## Poloha
Nachádza sa v strednej časti pohoria, v juhozápadnej časti geomorfologického podcelku Krivánska Fatra a jej časti Krivánske Veterné hole. Vrch leží v Žilinskom kraji, na hranici okresov Žilina a Martin, v katastrálnom území obcí Krasňany, Nezbudská Lúčka a Sučany. Najbližšími vrcholmi sú na východe Biele skaly (), na juhu Kľačianska Magura () a západným smerom ležiaca Kopa ().

## Opis
Vrch v južnej časti hlavného hrebeňa Krivánskej Fatry je posledným zo skalnato-hôľnatých končiarov tejto časti Malej Fatry. Hlavný hrebeň zo severného smeru vedie z Malého Kriváňa () cez Stratenec () a od Suchého pokračuje západným smerom okolo Chaty pod Suchým a Starhradu do údolia Váhu pri Nezbudskej Lúčke. Západné svahy odvodňuje Hoskora, severné prítoky potoka Kúr a južné Biely potok. Celá oblasť je súčasťou Národného parku Malá Fatra, vrchol a úbočia klesajúce na sever a západ sú navyše chránené v rámci NPR Suchý.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu 

### Výhľady
Čiastočný porast nízkej kosodreviny vo vrcholovej časti umožňuje kruhový výhľad na široké okolie. Severovýchodný horizont zatieňujú vrcholy hlavného hrebeňa Krivánskej Fatry, juhozápadnému dominujú vrcholy Martinských holí a dobre viditeľné sú aj Žilinská a Turčianska kotlina. Pri vhodných podmienkach je pozorovateľný Veľký Choč, časť Nízkych Tatier, Veľkej Fatry i Vtáčnika, Súľovské vrchy, Javorníky, časť Kysuckých a Moravsko-sliezskych Beskýd (Kněhyně, Smrk a Lysá hora).

## Prístup
* po  červenej značke hlavným hrebeňom:
** z Nezbudskej Lúčky okolo Chaty pod Suchým
** zo Snilovského sedla cez Malý Kriváň
* po  zelenej značke:
** z obce Turčianske Kľačany okolo Chaty pod Kľačianskou Magurou
** z Varína cez rázc. *Javorina*, odtiaľ po  červenej značke
* po  značke z Lipovca okolo Chaty pod Kľačianskou Magurou, odtiaľ po  zelenej značke

## Referencie

## Pozri aj
* Krivánska Fatra
* Zoznam vrcholov v Malej Fatre
* Chata pod Suchým
* Národná prírodná rezervácia Suchý

## Iné projekty

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Kategória:Vrchy v okrese Žilina
Oravské Beskydy

**Oravské Beskydy** sú flyšové pohorie na Orave pri hraniciach s Poľskom. Je geomorfologickým celkom Stredných Beskýd. Sú tretím (resp. piatym) najvyšším pohorím Slovenska a druhým najvyšším pohorím Poľska.

## Poloha
Pohorie sa rozprestiera v severnej časti Oravy a vo východnom okraji Kysúc, na území okresov Námestovo a Čadca. Severný okraj pohoria (a tiež hranica s pohorím Beskid Żywiecki) vedie štátnou hranicou od sedla Príslop () po sedlo Pod Palkošom. Tu sa hranica pohoria stáča z južného na západný smer a vedie lesnatým územím severne od obcí, čím vytvára pomerne úzky, maximálne do  široký pás územia. Južným susedom je Podbeskydská brázda, západne od obce Novoť Podbeskydská vrchovina a od sedla Demänová (*Beskyd*, ) je to Kysucká vrchovina. Tu hranica vedie do údolia k osade Vychylovka, kde sa stáča severovýchodným smerom a údolím Vychylovky pokračuje v susedstve Kysuckých Beskýd do sedla Príslop.

## Delenie
Oravské Beskydy sa delia na 4 podcelky:
* Ošust
* Pilsko
* Polhoranská vrchovina
* Babia hora

## Najvyššie vrcholy

Najvyššími vrcholmi sú:
* Babia hora ()
* Pilsko () 
* Malá Babia hora ()

## Ochrana prírody
Územie je súčasťou Chránenej krajinnej oblasti Horná Orava, na západnom okraji sa nachádza chránený areál Chmúra.

## Pozri aj
*Chránená krajinná oblasť Horná Orava

## Iné projekty
 

## Referencie


Kategória:Geomorfologické celky na Slovensku
Zoznam kresťanských televízií

Toto je zoznam kresťanských televízií.

## Slovensko
* TV LUX
* LIFE TV

## Česko
* TV7
* HopeTV
* TV-MIS
* TV Noe

## Svet
* Aghapy TV - Egypt
* Al Mahed - Betlehem
* Bibel TV
* Catholic Life
* CatholicTV
* CITV - The Christian Internet Radio & Television Network
* Emmanuel TV
* ES TV
* Eternal Word Television Network - EWTN
* Familyland Television Network
* Hillsong TV
* Hope TV - (Hope Channel - Nemecko
* KICC TV
* Kids & Teens TV
* KWHE TV-14
* KWHD TV-53
* KWHB
* Lumen 2000
* Niños Cantores Televisión - NCTV
* Opoka TV - Poľsko 
* Salt + Light Television
* Santa María (TV stanica)
* SAT – 7
* Sat 2000
* Shalom TV India
* Source One Television
* Telepace
* Telecare
* TCT Network - Tri-State Christian Television - USA
* Vision Heaven TV
* WHMB-TV
* WFME-TV
* WLAE-TV
* Yathra TV

## Referencie

## Pozri aj
* Kresťanstvo
* Kresťanská televízia
* Kresťanské médiá
* Zoznam kresťanských rozhlasových staníc a internetových rádií

## Externé odkazy
* http://www.populivox.sk/index.php?page=clanok&id=451  Kresťanské médiá a svet
* http://www.citv.com/
* http://www.tvlink.cz/nabozenske/


Televízia

Kategória:Televízne zoznamy
Európska cesta 55

**Európska cesta 55** (*E55*) je európska cesta vedúca z mesta Helsingborg vo Švédsku do mesta Kalamata v Grécku. Jej celková dĺžka je .

V Helsingborgu sa na E55 napája E4. E4 je vlastne predĺženie E55, ale keďže po rekategorizácii v 80. rokoch by boli náklady na výmenu tabuliek veľmi vysoké, bola v Škandinávii udelená výnimka. V Nórsku a Švédsku sú cesty označované iba ako európske, nie ako diaľnice.

## Priebeh
* : vo Švédsku sa E55 začína križovatkou s E4 a trajektom pokračuje do Dánska. 

* : v Dánsku prechádza mestami Helsingør, Kopenhagen a Gedser a trajektom prechádza do Nemecka. 

* : tu sa prístavnom meste Rostock napája na A19, po ktorej pokračuje do obce Wittstock/Dosse, kde sa napája na A24. Neskôr sa napája na A10, ktorá tvorí obchvat Berlína a ďalej vedie po A13 do Drážďan, kde sa napája na A17 a pokračuje do Česka. 

* : po prechode štátnou hranicou pokračuje E55 po D8 do Ústí nad Labem a Prahy, kde sa napája na D1, neskôr sa napojí na I/3, prechádza cez Tábor, krátky úsek prechádza cez D3, po ktorej v budúcnosti pôjde celý úsek dnes vedúci cez I/3 a pokračuje do Českých Budějovic. Cesta ďalej pokračuje do Rakúska.

* : najprv prechádza po B310, vo Freistadte sa napája na A7 a pokračuje do Lincu, napojí sa na A1 a pokračuje do Salzburgu. Tu sa napojí na A10 a ide do Villachu, odkiaľ pokračuje ako A2 do Talianska. 

* : tu pokračuje E55 po diaľnici A23, za Udine sa napája na A4, po ktorej pokračuje do Benátok, odkiaľ pokračuje po SS309 do Raveny, za ktorou sa napojí na A14. Po A14 pokračuje do Bari, kde sa napojí na SS16, vo Fasane sa napojí na SS379 a meste Brindisi končí trajektom do Grécka. 

* : tu sa začína v meste Igoumenitsa a smeruje do mesta Kalamata, kde sa napája na E65.

## Galéria

Image:A17 Tunnel Doelzschen Pesterwitz.jpg|Vjazd do tunela na A17 v Drážďanoch
Image:Scandlines hbg.JPG|Trajekt do Helsingborgu


## Referencie

## Iné projekty

## Externé odkazy
* Súkromná stránka o E55 

## Zdroj
* 
* Google maps

55
Kategória:Cestná infraštruktúra vo Švédsku
Kategória:Cestná infraštruktúra v Dánsku
Kategória:Cestná infraštruktúra v Nemecku
Kategória:Cestná infraštruktúra v Česku
Kategória:Cestná infraštruktúra v Rakúsku
Kategória:Cestná infraštruktúra v Taliansku
Kategória:Cestná infraštruktúra v Grécku
Juraj Kucka

**Juraj Kucka** (* 26. február 1987, Bojnice) je bývalý profesionálny slovenský futbalista hrajúci za slovenský klub Slovan Bratislava.

## Klubová kariéra
Kucka začal svoju kariéru v Podbrezovej. Po skvelej sezóne si ho vyhliadol Ružomberok, odkiaľ sa hneď po roku sťahoval do pražskej Sparty. Najdlhšie v kariére pôsobil v klube FC Janov, odkiaľ následne prestúpil do slávneho AC Miláno. Po dvojročnom pôsobení odišiel do tureckého Trabzonsporu. Po dvoch rokoch sa sťahoval opäť, vrátil sa do Talianska a hrával za Parmu. Po tom, čo sa Parma nedokázala zachrániť v najvyššej súťaži si Kucka vyskúšal anglickú Premier League, kde hral v drese Watford FC. Aktuálne pôsobí v drese ŠK Slovan Bratislava.

## Reprezentačná kariéra
V slovenskej reprezentácii dostal prvú pozvánku na zápas Slovensko – Lichtenštajnsko, ktorý sa odohral 19. novembra 2008. V tomto zápase aj nastúpil, keď v 53. minúte striedal Branislava Obžeru. Tréner Vladimír Weiss ho za výkon pochválil.

So Slovenskou reprezentáciou sa predstavil na Majstrovstvách sveta 2010, Majstrovstvách Európy 2016 a v Lige národov 2018/2019.

## Zaujímavosti
* O svojej prvej pozvánke do slovenskej reprezentácie sa dozvedel z internetu.
* Keď bol v meste v Ružomberku, tréner jeho klubu MFK Ružomberok Michal Bílek mu poslal SMS správu s oznamom, že sa dostal do reprezentácie.

* Na Majstrovstvách sveta v Južnej Afrike v roku 2010 bol najlepším slovenským hráčom.

## Referencie

## Iné projekty

## Externé odkazy
* Juraj Kucka  oficiálna internetová stránka
* Juraj Kucka  na stránkach futbalruza.sk

Kategória:Slovenskí futbalisti
Kategória:Hráči FK Baník Prievidza
Kategória:Hráči FO ŽP Šport Podbrezová
Kategória:Hráči MFK Ružomberok
Kategória:Hráči AC Sparta Praha
Kategória:Hráči Majstrovstiev sveta vo futbale 2010
Kategória:Osobnosti z Bojníc
Kategória:Hráči Majstrovstiev Európy vo futbale 2016
Kategória:Hráči Genoa CFC
Kategória:Hráči AC Miláno
Kategória:Hráči Trabzonspor
Kategória:Hráči Parma FC
Kategória:Futbaloví stredopoliari
Huascaran (album)

***Huascaran*** je tretí štúdiový album slovenskej jazz rockovej skupiny Fermáta z roku 1977. Je inšpirovaný tragickými udalosťami, ktoré sa odohrali 31. mája 1970 v Peru, keď sa pri silnom zemetrasení so silou 7,9 stupňa Richterovej stupnice uvoľnila zo Severného vrcholu najvyššej peruánskej hory Huascarán masa ľadu a skál a zničila mestá Yungay a Ranrahirca ležiace v jej údolí. Pri zemetrasení a následných zosuvoch pôdy vtedy zahynulo približne 80 000 ľudí a medzi obeťami bolo aj 14 členov česko-slovenskej horolezeckej výpravy (jeden člen zahynul za iných okolností už skôr), ktorá sa v tom čase v základnom tábore pri jazerách Llanganuco pripravovala na výstup.    

## Zoznam skladieb
# „Huascaran I“ – 13:40
# „80 000“ – 7:30
# „Solidarity“ – 6:30
# „Huascaran II“ – 11:10
**Bonusové skladby reedície z roku 1995:**
#„15“ – 4:00
#„Valparaiso“ – 6:06 
#„Perpetuum“ – 2:17

## Autorstvo
Hudba:
* František Griglák (1, 4, 5, 7)
* Tomáš Berka (2, 3, 6)

## Zostava
*František Griglák – gitara, klávesové nástroje, sprievodné vokály
*Tomáš Berka – klávesové nástroje, perkusie
*Ladislav Lučenič – basová gitara
*Karol Oláh – bicie nástroje, perkusie

## Hosťujúci hráči
*Dezider Piťo – violončelo
*Peter Oláh – sprievodné vokály

## Výroba
* Nahrávka: štúdio Opusu, Pezinok (jún 1977)
* Hudobná réžia: Ján Lauko
* Zvuková réžia: Peter Smolinský
* Technická spolupráca: Jozef Hanák
* Zodpovedný redaktor: Štefan Danko
* Návrh obalu: Juraj Bartoš
* Fotografie: Tibor Borský
* Doslov: Fermata
* Vydavateľstvo: Opus

## Pozri aj
* Súborná reedícia albumov skupiny Fermata

Kategória:Albumy skupiny Fermáta
Kategória:Hudobné albumy z 1977
Dunajská legenda

***Dunajská legenda*** je štvrtý štúdiový album slovenskej jazz rockovej skupiny Fermáta z roku 1980.

## Zoznam skladieb
# „Wlkina“ – 4:09
# „Chotemir“ – 6:13
# „Witemir“ – 3:17
# „Unzat“ – 5:48
# „Trebiz“ – 6:14
# „Žilic“ – 3:31
# „Zuemin“ – 4:52
# „Koceľ“ – 5:19
**Bonusové skladby reedície z roku 1999:**
#„Program začína“ – 3:12 
#„Tvár“ – 3:31

## Autorstvo
Hudba:
* František Griglák (2, 3, 5, 8, 9, 10)
* Tomáš Berka (1, 4, 6, 7, 11)

## Zostava
* František Griglák – gitara, klávesové nástroje, sprievodné vokály
* Tomáš Berka – klávesové nástroje, sprievodné vokály
* Fedor Frešo – basová gitara, kontrabas, sprievodné vokály
* Karol Oláh – bicie nástroje, perkusie

## Hosťujúci hráči
* Anton Jaro – basová gitara
* Peter Szapu – bicie nástroje
* Cyril Zeleňák – bicie nástroje
* Miroslav Žbirka – spev
* Sláčikové kvarteto (Peter Baran, Pavol Baran, Pavol Selecký, Ľuboš Šašinka)

## Výroba
* Nahrávka: štúdio Opusu, Pezinok (august 1979)
* Hudobná réžia: Ján Lauko
* Zvuková réžia: Peter Smolinský
* Zodpovedný redaktor: Štefan Danko
* Návrh obalu: Sylvia Andrašovanová-Hložníková
* Fotografie: Michaela Kordová
* Doslov: Július Kinček
* Vydavateľstvo: Opus

## Pozri aj
* Súborná reedícia albumov skupiny Fermata

Kategória:Albumy skupiny Fermáta
Kategória:Hudobné albumy z 1980
Biela planéta

***Biela planéta*** je piaty štúdiový album slovenskej jazz rockovej skupiny Fermáta z roku 1980. Album nesie podtitul v angličtine *The White Planet*.

## Zoznam skladieb
# „Cook“ – 4:34
# „Magellan“ – 5:25
# „Amundsen“ – 7:09
# „Polo“ – 3:41
# „Da Gama“ – 4:30
# „Humboldt“ – 5:27
# „Kolumbus“ – 3:58
# „Livingstone“ – 5:57

## Autorstvo
Hudba:
* František Griglák (1, 3, 6, 7)
* Tomáš Berka (2, 4, 5, 8) 

## Zostava
*František Griglák – gitara
*Tomáš Berka – klávesové nástroje 
*Fedor Frešo – basová gitara, mandolína 
*Karol Oláh – bicie nástroje, perkusie

## Výroba
* Hudobná réžia: Ján Lauko
* Zvuková réžia: Jozef Hanák
* Zodpovedný redaktor: Štefan Danko
* Návrh obalu: Michaela Kordová
* Doslov: Július Kinček
* Vydavateľstvo: Opus

## Pozri aj
* Súborná reedícia albumov skupiny Fermata

Kategória:Albumy skupiny Fermáta
Kategória:Hudobné albumy z 1980
Generation (album Fermaty)

***Generation*** je šiesty štúdiový album slovenskej jazz rockovej skupiny Fermáta z roku 1981.

## Zoznam skladieb
# „Prerušenie“ – 4:33
# „Viña del Mar“ – 7:01
# „Kalamita“ – 5:52
# „Gastronomické radosti“ – 3:34
# „Dubáky“ – 5:06
# „Zadané“ – 4:35
# „K.O.“ – 8:51

## Autorstvo
Hudba:
* František Griglák (2, 7)
* Tomáš Berka (1, 3, 5)
* Fedor Frešo (4, 6)

## Zostava
*František Griglák – gitara, klávesové nástroje
*Tomáš Berka – klávesové nástroje
*Fedor Frešo – basová gitara 
*Karol Oláh – bicie nástroje, perkusie

## Hosťujúci hráči
*Jozef Krajčovič – saxofón
*Jozef Hanák – fúkacia harmonika

## Výroba
* Hudobná réžia: Ján Lauko
* Zvuková réžia: Jozef Hanák
* Zodpovedný redaktor: Štefan Danko
* Návrh obalu: Róbert Němeček
* Fotografie: Fedor Nemec
* Vydavateľstvo: Opus

## Pozri aj
* Súborná reedícia albumov skupiny Fermata

Kategória:Albumy skupiny Fermáta
Kategória:Hudobné albumy z 1981
Ad libitum (album)

***Ad libitum*** je siedmy štúdiový album slovenskej jazz rockovej skupiny Fermáta z roku 1984. Je zároveň prvým albumom Fermaty, na ktorom sa nachádzajú spievané skladby s textom. Po jeho vydaní sa skupina odmlčala až do roku 1991. Album vyšiel aj v exportnej anglickej verzii. 

## Zoznam skladieb
# „Svet na doskách“ – 4:20
# „Posledné tango na Vajnorskej ulici“ – 8:28
# „S.O.S.“ – 1:47
# „Stoličky“ – 5:19
# „Ešte vládzem“ – 3:09
# „Prvý pád“ – 4:42
# „Päť minút po dvanástej“ – 4:53
# „Post scriptum“ – 3:07
# „Sprievodca“ – 3:24
# „Ad libitum“ – 7:10
**Bonusové skladby reedície z roku 2004:**
#„World on the Boards“ – 4:19
#„How Do You Do“ (Radio Edit) – 4:12
#„Forget Me“ (Radio Edit) – 4:14
#„Get In the Right Train“ – 3:09
#„First Downfall“ – 4:41
#„I Don't Know Why“ (Radio Edit) – 4:28
#„Don't Turn Around“ – 3:24

* Skladby 3, 8 a 10 sú inštrumentálne kompozície.
* Skladby 11 – 17 pochádzajú z exportnej anglickej verzie albumu, pričom skladby 12, 13 a 16 sa tu nachádzajú v dosiaľ nepublikovaných rozhlasových úpravách.
* Súvzťažnosť anglických a pôvodných slovenských názvov skladieb:„World on the Boards“ – „Svet na doskách“„How Do You Do“ – „Posledné tango na Vajnorskej ulici“„Forget Me“ – „Stoličky“„Get In the Right Train“ – „Ešte vládzem“„First Downfall“ – „Prvý pád“„I Don't Know Why“ – „Päť minút po dvanástej“„Don't Turn Around“ – „Sprievodca“

## Autorstvo
Hudba:
* František Griglák (1, 2, 3, 9, 11, 12, 17)
* Tomáš Berka (4, 6, 10, 13, 15)
* Juraj Bartovič (5, 7, 14, 16)
* Juraj Bartovič, Tomáš Berka, František Griglák (8)
Texty:
* Martin Sarvaš (2, 5, 7, 12, 13, 14, 16)
* Tomáš Berka (1, 4, 6, 9, 15)
* Tomáš Berka, Martin Sarvaš (11, 17)

## Zostava
* František Griglák – gitara, klávesové nástroje, spev
* Tomáš Berka – klávesové nástroje 
* Karol Oláh – bicie nástroje, perkusie
* Dalibor Jenis – basová gitara 
* Juraj Bartovič – klávesové nástroje, spev

## Výroba
* Hudobná réžia: Ján Lauko
* Zvuková réžia: Juraj Filo
* Zodpovedný redaktor: Milan Vašica
* Doslov: František Hora
* Návrh obalu: Peter Kľúčik
* Vydavateľstvo: Opus

## Pozri aj
* Súborná reedícia albumov skupiny Fermata

Kategória:Albumy skupiny Fermáta
Kategória:Hudobné albumy z 1984
Real Time (album Fermaty)

***Real Time*** je deviaty štúdiový album slovenskej jazz rockovej skupiny Fermata z roku 1994.

## Zoznam skladieb
# „Long Way“ – 5:09
# „Returns“ – 4:34
# „Somedays“ – 3:33
# „Blue Monday“ – 4:33
# „Tequila Sunrise“ – 3:29
# „Impression“ – 3:30
# „Subway“ – 5:00
# „Living Your Lives“ – 5:17
# „Love Time“ – 4:57
# „Hot Stuff“ – 6:08
# „Digestive“ – 0:40

## Autorstvo
Hudba:
* František Griglák (1 – 4, 6 – 11)
* Márius Bartoň (5)
Texty:
* Branislav Jehlár (3, 8)

## Zostava
* František Griglák – gitara, klávesové nástroje
* Márius Bartoň – basová gitara 
* Martin Hanzel – klávesové nástroje 
* Jindřich G. Plánka – bicie nástroje

## Hosťujúci hráči
* Pavol Horváth – spev
* Erich Procházka – fúkacia harmonika

## Výroba
* Hudobná produkcia: František Griglák
* Hudobná réžia: Peter Smolinský
* Zvuková réžia: Ján Machút
* Produkcia albumu: Igor Guryča
* Návrh obalu: Alexander Klinko
* Fotografie: Patrick Španko
* Nahrané v Bratislave (jún – júl 1994)
* Vydavateľstvo: Ena Records

Kategória:Albumy skupiny Fermáta
Kategória:Hudobné albumy z 1994
Zuzana Hagarová

**Zuzana Hagarová** (v rokoch 20082018 **Zuzana Štočková**) (* 25. november 1977) je slovenská šachová reprezentantka, medzinárodná veľmajsterka (WGM) a zároveň nositeľka titulu medzinárodný majster (IM mužov). Najvyšší rating mala v októbri 2008: 2430, dnes (2018) má 2300 bodov.

Niekoľkonásobná medailistka SR v kategórii žien a z toho 5krát majsterka SR – 1996, 1997, 1999, 2001, 2005, a druhá na M-SR mužov 2008. Druhá na majstrovstvách sveta dievčat do 18 r. v Segedíne 1994, šiesta na juniorskom MS v roku 1997, dvakrát piata na juniorskom ME (1995 a 1996). V r. 1999 bola líderkou ženského družstva, ktoré zvíťazilo na Majstrovstvách Európy v Batumi. V roku 2004 skončila na Open Tatry druhá. Desaťkrát úspešne reprezentovala Slovensko na šachových olympiádach – v rokoch 1994, 1996, 1998, 2000, 2002, 2004, 2006, 2008, 2014 a 2018, keď najlepšie umiestnenie dosiahlo družstvo Slovenska v roku 2004 na Mallorce – 7. miesto. 

Silnými hráčmi sú aj jej dvaja bratia – medzinárodný majster (IM) Eduard Hagara a Martin Hagara; všetkých troch súrodencov trénoval otec Eduard Hagara st. Jej manželom bol v rokoch 2008-2018 popredný český veľmajster Jiří Štoček. V súčasnosti žije v Česku, šachu sa venuje popri zamestnaniu – pracuje ako špecialista informačných systémov, predtým učila matematiku a informatiku na SPŠ v Ostrove (Česko) a na Gymnáziu P. O. Hviezdoslava v Kežmarku.

## Partia

*Postavenie po 25. ťahu čierneho*

Na majstrovstvách Európy 1999, ktoré slovenské dievčatá vyhrali, hrala Zuzana Hagarová proti Nane Iosseliani na 1. šachovnici majstrovskú a veľmi dôležitú partiu: 

Iosseliani − Hagarová, 3. december 1999, Batumi

*1. d2-d4 Jg8-f6 2. Jg1-f3 g7-g6 3. c2-c4 Sf8-g7 4. g2-g3 O-O 5. Sf1-g2 d7-d6 6. O-O Jb8-d7 7. Jb1-c3 e7-e5 8. e2-e4 e5xd4 9. Jf3xd4 Vf8-e8 10. h2-h3 a7-a6 11. b2-b3 Va8-b8 12. Vf1-e1 c7-c5 13. Jd4-c2 b7-b5 14. c4xb5 a6xb5 15. Dd1xd6 Vb8-b6 16. Dd6-d1 b5-b4 17. Jc3-a4 Vb6-e6 18. Sc1-b2 Dd8-e7 19. Jc2-e3 Sc8-b7 20. f2-f3 Jf6-h5 21. Sb2xg7 Kg8xg7 22. g3-g4* Lepšie 22. Kh2, čierne polia na kráľovskom krídle sú oslabené. *22.- Jh5-f4 23. Je3-c4 De7-h4 24. Kg1-h2 Jf4xg2 25. Kh2xg2 Ve6xe4!* Za poslednú ochranu bieleho kráľa dáva čierny vežu. *26. Ve1xe4 Ve8xe4 27. Dd1-d3 Ve4-e6 28. Va1-f1 h7-h5 29. Kg2-h2 h5xg4 30. f3xg4 Jd7-f6 31. Ja4xc5 Jf6xg4+ 32. Kh2-g1 Ve6-e3 0-1* Biely vzdal.

Partia online:

## Referencie


## Iné projekty

## Externé odkazy
* Ženské olympiády Zuzany Štočkovej ešte pod dievčenským menom Hagarová
* Majstrovstvá Európy družstiev žien Batumi 1999, Slovensko zlaté
* Vývoj ratingu Zuzany Hagarovej

Kategória:Slovenskí šachisti
Tretí deň

**Tretí deň** je slovenská kresťanská kapela, ktorú založili v roku 1992 v Košiciach Miroslav Tóth, Samuel Evin a Marcela Bertová. Kapela sa štýlom radí medzi pop a gospel. 

V júli 2008 vystúpili na benefičnom koncerte „PRO UKRAJINU“ na Velehrade, ktorý odvysielala TV Noe.

## Súčasná zostava
* Miroslav Tóth (spev, gitara)
* Samuel Evin (basgitara)
* Michal Čerevka (bicie)
* Andrew Simon Thiessen (bicie, gitara)
* Viliam  Göbl (klávesy)
* Ľubomír Ihnatko (spev - tenor)
* Marcela Bertová (spev - soprán)
* Alexandra Ballová (spev - alt)

## Byvalí členovia
* Miloš Kolesár	(bicie)
* Peter Kacsó	(perkusie)
* Ján Hrubovčák	(saxofón, trombón)
* Lenka Haberová (priečna flauta)
* Eva Tropková (už Onderová)	(spev)
* Marek Mikušák	(spev)
* Edita Angyalová	(spev)
* Katarína Kameníková	(spev)	
* Štefánia Stravková (už Samselyová)	(spev)		
* Dodo Evin (bicie)
* Štefan Kráľovič (elektrická gitara)
* Laco Čekan (elektrická gitara) 
* Jozef Brenkus (klávesy)
* Adriana Dragošeková-Bjork(klávesy)
* Erik Dragošek (klavír)
* Sergej Mihál (spev, gitara)

## Albumy
* *Buďme v chvále zjednotení* - Chvály 6
* 1999 - *[[Boh je mojou spásou]]* - Chvály 7 - Art Lumen,  MC, CD
* 2002 - *[[Niekto ti chýba]]* -  MC, CD
* 2005 - *[[K Tebe blízko]]*
* 2010 - *[[Album 10]]*
* 2012 - *[[Merné laná]]* - so skupinou Andres

## Referencie


## Externé odkazy
* Kresťanstvo.sk - podrobná história
* Poznejte Tretí deň - hudba.signaly.cz
* Tretí deň - christianworld.cz 

## Zdroj


Kategória:Kresťanské hudobné skupiny
Kategória:Slovenské hudobné skupiny
Kategória:Hudobné skupiny z 1992
Matematický koprocesor

**Matematický koprocesor** alebo **numerický koprocesor**, niekedy skrátene iba **koprocesor** (angl. *numeric coprocessor*, *math coprocessor* skr. *MCP* alebo *floating-point unit* skr. *FPU*) je koprocesor určený na vykonávanie operácií s číslami s pohyblivou desatinnou čiarkou. Niektoré typy matematických koprocesorov sú schopné vykonávania aj zložitejších matematických operácií. Matematický koprocesor môže byť implementovaný ako samostatná jednotka alebo môže byť súčasťou CPU.
	
V minulosti neobsahovali procesory žiadny zabudovaný mechanizmus na spracovanie čísel s pohyblivou desatinnou rádovou čiarkou. Spracovanie týchto čísel bolo realizované externým matematickým koprocesorom alebo bolo emulované mikroprogramom v aritmeticko-logickej jednotke procesora. Vykonávanie operácií s číslami s pohyblivou desatinnou čiarkou emuláciou v ALU je však oveľa pomalšie a navyše zaťažuje hlavný procesor.
 
Hoci je možné softvérovou emuláciou matematického koprocesora ušetriť výrobné náklady, v súčasných procesoroch pre osobné počítače je matematický koprocesor integrovaný v mikroprocesore. To bolo umožnené vďaka prudkému poklesu výrobných nákladov v posledných rokoch.

Kategória:Mikroprocesory
Kategória:Počítačová aritmetika
Bahno (priezvisko)

**Bahno** (o význame pozri bahno) je slovenské priezvisko. Najčastejšie je v okresoch Žiar nad Hronom a Trenčín, najviac v Žiari nad Hronom, obci Lovčica-Trubín a Nemšovej

## Pozri aj
* Bahna (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Beňo (priezvisko)

**Beňo** je slovenské priezvisko odvodené od mena Benjamín alebo Beňadik. Najčastejšie je v Žiari nad Hronom, Zvolene a obci Prestavlky (okres Žiar nad Hronom).

## Známi nositelia
Pozri v článku Beňo a Beňová.

## Galéria

O.Beno Portret.jpg|Ondrej Beňo (1880 – 1961), slovenský politik
Majales cafe europa diskusia freso flasikova-benova 01 crop mfb.jpg|Monika Flašíková-Beňová (* 1968), slovenská politička


## Pozri aj
* Beňa (priezvisko)
* Beň (priezvisko)

Kategória:Priezviská na Slovensku
Kategória:Priezviská v Česku
Kategória:Slovenské priezviská
Bugár (priezvisko)

**Bugár** je maďarské priezvisko, rozšírené na južnom Slovensku. Najčastejšie je v okrese Dunajská Streda, najmä v obci Ohrady, Dunajskej Strede, Trsticiach a Hornom Mýte.

## Známi nositelia
Pozri v článku Bugár.

Kategória:Maďarské priezviská
Kategória:Priezviská na Slovensku
Kategória:Priezviská v Česku
Čierny (priezvisko)

**Čierny** je slovenské priezvisko. Je rozšírené najmä v okresoch Žiar nad Hronom, Zvolen a v Bratislave.

## Známi nositelia
* Jozef Čierny, slovenský hokejista (* 1974), bratranec Ladislava
* Jozef Čierny, slovenský herec (* 1911 – † 1979)
* Ladislav Čierny, slovenský hokejista (* 1974)
* Dagmar Čierna-Lantayová (* 1941), slovenská historička
* Mária Čierna, slovenská publicistka

## Referencie

## Pozri aj
* Černý

Kategória:Priezviská na Slovensku
Kategória:Slovenské priezviská
Danko (priezvisko)

**Danko** je slovenské priezvisko. Najčastejšie je v Michalovciach, Zbudskom Dlhom (okres Humenné) a v obci Podhorie (okres Žilina). V Česku je najčastešie v Prahe a Varnsdorfe.

## Známi nositelia
Pozri v článku Danko.

Kategória:Slovenské priezviská
Kategória:Priezviská na Slovensku
Kategória:Priezviská v Česku